‘બિલકુલ નઈ બૉસ. આ અમારું કુટુંબ છેલ્લાં નવ વર્ષથી રોજ સવારે સાથે મળીને પીએ છે, પણ હજી આદત નથી પડી... મન મક્કમ છે. પીવાનું એટલે પીવાનું જ. અને સંપ એટલે સવારે પરિવારે ભેગા થઈ એક ટેબલ પર તપેલીમાંથી કપ-રકાબીમાં ત્રણ પેગ જેટલો દારૂ લેવાનો. પવિત્રતા જાળવવા અંદર તુલસીનાં એક-બે પત્તાં નાખવાનાં. પછી દાદાજી પોતાની બે આંગળી દારૂના કપમાં બોળી જમીન પર બે બુંદનો થોડો છંટકાવ કરી ‘બોલો કૃષ્ણ કનૈયા લાલ કી જય’ બોલી ઝેર મીરાએ અધરે લગાવ્યુંની જેમ અમારા કુટુંબનું અધર સાથે શરાબનું મિલન થતું. યુ સી... છોકરાઓમાં આઇ મીન ભાવિ પેઢીમાં સંસ્કાર ખોટા ન પડે. દારૂની પણ કોઈ ઇજ્જત છે. યુનો? દારૂ પીવાનો, પણ નીટ. એક પણ ટીપુ પાણીનું નઈ... નો મિલાવટ.’